આ વિશે વધુ જણાવતાં સ્થાનિક રહેવાસી ગિરધર મારુએ મિડ-ડે LOCALને કહ્યું હતું કે ‘અમે નાક પર રૂમાલ મૂકી અહીંથી પસાર થઈએ છીએ એટલી બદબૂ આવે છે. ગટરના ગંદા પાણીને કારણે અમારું તો અહીં રહેવું મુશ્કેલ થઈ ગયું છે. આવા ગંદા પાણીમાં મચ્છરોનો ઉપદ્રવ પણ વધી ગયો છે. અગર રોગચાળો ફાટી નીકળશે તો કોણ જવાબદાર હશે? આમ પણ આજકાલ મલેરિયા, ડેન્ગી, સ્વાઇન ફ્લુ જેવી બીમારીઓનો રાફડો ફાટયો છે ત્યારે આવી ગંદકી હશે તો રોગચાળો ફેલાતાં વધુ સમય નહીં લાગે.’